**Багремот** (*Robinia pseudoacacia*) е листопадно дрво кое припаѓа на родот Robinia. Потекнува од југоисточниот дел на САД, но опсегот на овој вид е проширен во Северна Америка, Европа и Азија. Во некои области се смета за инвазивен вид.

Опис на растението
------------------

Коренот е добро развиен.

Едно дрво може да порасне до 25м, а пречникот на гранките на дрвото може да биде до 50м. Кората е темно кафеава и избраздена. Ластарите се долги и грмушести, црвеникаво-кафеави, мазни и сјајни и рамномерно ребрести. На нив има парови спирално наредени триаголни трња, кои се големи, силни и зашилени. Помеѓу двата трна има пупки кои се така заштитени. Крошната на дрвото е воздушеста, кружна или долгнавеста во форма.

Листовите се чудно шилести и се состојат од 9-12 елипсовидни листови, 2-6 см.долги и 1-3см широки на 1-4 долги ливчиња. Самиот лист е долг 10-30см.

Цветовите во групи од 15 до 20 формираат висечки групирани соцветија долги до 20 см. Убаво мирисаат и медоносни се. Цвета од април (ако времето е потопло) до мај или јуни.

Плодот е сплескана и гола мешунка со темно кафеава боја, долга преку 10см и широка скоро 2см.. Стебленцето на плодот е кратко. Во мешунката има 4-10 семиња. Семето е во облик на бубрег, должина од 2-3см, темно кафеаво и може да има дамки, со тврдо семе кое тешко продира за ртење.

Површина
--------

Во Северна Америка расте во Пенсилванија, во Апалачките планини до северна Џорџија, во јужен Илиноис, југозападна Индијана и Арканзас. За прв пат бил донесен во Европа во Франција на почетокот на 17 век. .Доста е распространет и во Македонија.

Важност
-------

Багремот е многу важен за пчеларството, бидејќи пчелите создаваат ран мед со собирање полен од неговите миризливи цветови. Багремовиот мед е еден од најценетите видови на мед.

Ниските гранки и ластарите од багремот се омилена храна на козите. Сувиот лист од багрем се користи како храна за помалите домашни животни ( овци, кози ), во зима. Како технички материјал се користи багремовото дрво, најчесто за изработка на огради, но за изработка на покривни конструкции и колци (столбови) за перголи, при одгледување овошни насади, малини и капини. Во градежништвото се користи и за правење паркет кој има убава жолта боја. Багремот е исто така многу квалитетно огревно дрво.

Одгледување
-----------

Се приспособува на секаков вид на земјиште, па со овој тип на дрва се пошумуваат површини, како што се песочник и поројни подрачја, но и голи површини. Има чести и разновидни намени во хортикултурата, на пример за дрвореди или жива ограда.

* КораКора
* Два трња околу пупката на јазолот на гранчетоДва трња околу пупката на јазолот на гранчето
* Перасто сложен листПерасто сложен лист
* Групно соцветиеГрупно соцветие
* Зигоморфен петчлен цветЗигоморфен петчлен цвет
* ГравГрав
* СемињаСемиња
* Герминатор со примарни листови кои се едноставниГерминатор со примарни листови кои се едноставни
* Робинија псевдоакација *Робинија псевдоакација*

Извори
------

1. ↑  „Багрем – за што се' е добро?". *tocka.com.mk*. Посетено на 2022-03-12.
2. 1 2  Диклић Н. 1753 У: Јосифовић М (.) 1972. Флора СР Србије. САНУ: Београд.
3. ↑  „Цветот од багрем и храни и лекува". *Kurir.mk*. Архивирано од изворникот на 2023-01-23. Посетено на 2022-03-12.

Надворешни врски
----------------